recursal/SuperWikiNEXT-32B huggingface dataset:
**אקדמיק נאביקו אפ. אמ. פי** (במקדונית: **Навико Академија ФМП**) היא קבוצות כדורסל מקדונית מהעיר סקופיה, המשחקת בליגת העל המקדונית בכדורסל.

היסטוריה
--------

המועדון נוסד כאקדמיה לפיתוח שחקנים בשנת 2013, את עונתה הראשונה עשתה הקבוצה בליגה המקדונית השלישית בעונת 2014/15, בסיום עונה זו הייתה הקבוצה במקום ה-2 והעפילה לראשונה לליגת המשנה בה שיחקה ברציפות עד לעונת 2018/19 אז סיימה במקום הראשון ללא הפסדים, במשחקי הפלייאוף על העלייה הישירה הפסידה הקבוצה למזט סקופיה 2, בעקבות כך התמודדה בסיבוב הפלייאוף השני כנגד שאוקפי שסיימה במקום האחרון בפלייאוף הירידה מליגת העל. במשחק הראשון ניצחה הקבוצה 94–67 והמשחק השני הסתיים בניצחון טכני לאחר ששאוקפי לא הופיעה למשחק הגומלין. בעקבות הניצחון העפילה הקבוצה לראשונה לליגה הראשונה.

עונתה הראשונה בליגה הייתה עונת 2019/20 שנעצרה לאחר 17 מחזורים בעקבות מגפת הקורנה כאשר הקבוצה ממוקמת במקום ה-8 מתוך 10 במאזן של 4 ניצחונות ו-14 הפסדים.

בעונתה השנייה, עונת 2020/21 סיימה הקבוצה במקום ה-8 מתוך 12 עם מאזן של 10 ניצחונות ו-11 הפסדים והעפילה לפלייאוף העליון, ברבע הגמר הפסידה 2–0 לראשונה בטבלה פליסטר ביטולה.

לקראת עונת 2021/22 נרשמה הקבוצה לראשונה לליגה הבלקנית.

קישורים חיצוניים
----------------

ויקישיתוף מדיה וקבצים בנושא **אקדמיק נאביקו** בוויקישיתוף
* הקבוצה באתר היורובאסקט
* האתר הרשמי של אקדמיק נאביקו (במקדונית)
פירוש נוסף ערך זה עוסק באדגר ברונפמן הבן. אם התכוונתם לאביו, איש עסקים יהודי קנדי, ראו אדגר ברונפמן (האב).

**אדגר ברונפמן הבן**. (באנגלית: **Edgar Bronfman Jr**; נולד ב-16 במאי 1955 בניו יורק) הוא איש עסקים אמריקאי ממוצא יהודי. בן למשפחת ברונפמן המפורסמת - אחד מחמשת ילדיו של אדגר האב.

קורות חיים
----------

אדגר הבן נולד בניו יורק לאן לואב ואדגר האב. זמן קצר לפני לידתו משפחתו עברה ממונטריאול, בה היו המשרדים הראשיים של חברת סיגרם (Seagram) לניו יורק, אך תקופה קצרה אחרי לידתו חזרה לשם. ברונפמן למד בבית ספר פרטי בניו יורק (Collegiate school), ובשנים אלו החל להתעניין בתיאטרון וקולנוע. כשהתבגר התחיל להפיק סרטים, הראשון בהם היה על בית ספרו, שהיה בין בתי הספר הוותיקים ביותר בניו יורק; הסרט זכה לשבחים מעיתון Los Angeles Times. לפני סיום בית הספר נסע ללונדון כדי לעבוד על סרט בחברת MGM. בשנות ה-70 התחיל לכתוב שירים, וכן נהיה למפיק סרטים.

סבו קיווה כי יצטרף לעסק המשפחתי עם פטירתו ב-1971, אך אדגר המתין מספר שנים, ורק בשנת 1982 הצטרף לחברת סיגרם ולהנהלתה, ומונה למנהל סניף לונדון. בשנת 1984 התמנה למנהל ניהולי בניו יורק. בתקופה זאת הרחיב את פעילות החברה מחוץ לייצור משקאות גם להפקת אלבומי מוזיקה, תחום אהוב עליו במיוחד. בשנת 2001 מכר חלק ממניות החברה לויבנדי, צעד שנתפס שנוי במחלוקת בעיתונות. ב-2004 רכש את חברת המוזיקה וורנר מיוזיק גרופ, והוא עומד כיום בראשה.

ברונפמן הוא אב ל-7 ילדים, שלושה מאשתו הראשונה שרי ברואר, לה היה נשוי בשנים 1979–1991, וארבעה מאשתו הנוכחית קלריסה אלקוק, לה נישא ב-1993. בנו הבכור בן ברואר הוא סולן וגיטריסט להקת "The Exit", אותה הקים בשנת 2000.

קישורים חיצוניים
----------------

ויקישיתוף מדיה וקבצים בנושא **אדגר ברונפמן** בוויקישיתוף
* טלי שמיר, ילד הכאפות של וול סטריט - כתבה על ברונפמן בעקבות יציאת הספר "Fortune's Fool" אודותיו, 6 בספטמבר 2010, אתר כלכליסט

|  |  |
| --- | --- |
| בקרת זהויות עריכת הנתון בוויקינתונים | 
* GND: 130484520
* ISNI: 0000 0000 7873 9957
* LCCN: no97028719
* VIAF: 45410330
* WorldCat: lccn-no97028719

 |
**הארמייה השלישית** (ברוסית: **3-я армия**) של צבא האימפריה הרוסית, הייתה ארמייה רוסית שפעלה במלחמת העולם הראשונה.

היסטוריה
--------

הארמייה הוקמה עם פרוץ מלחמת העולם הראשונה בשנת 1914, ולמפקדה מונה ניקולאי רוזקי. הארמייה נעה מאוקראינה, ופלש לגליציה שנשלטה בידי האימפריה האוסטרו-הונגרית. ב-29 באוגוסט נלחמה הארמייה נגד האוסטרו-הונגרים בקרב גנילה ליפה, וב-3 בספטמבר כבשה את למברג. בשל הכיבוש הועברה לאזור הארמייה הרביעית האוסטרו-הונגרית, אולם הארמייה השלישית הביסה אותה בקרב רווה. ב-1 במאי 1915 פתחו האוסטרו-הונגרים ובעלי בריתם הגרמנים במתקפת גורליצה-טרנוב. עיקר כובד המתקפה נפל על הארמייה השלישית, שאיבדה למעלה מ-200,000 איש ו-140 תותחים. ב-10 במאי קיבלה הארמייה אישור לסגת משטחי פולין וגליציה אל נהר סן. הארמייה המשיכה להילחם, ובסוף 1917 הועברה לפולאצק. היא פורקה בתחילת שנת 1918.

מפקדים
------

* גנרל חיל הרגלים ניקולאי רוזקי (19 ביולי 1914 - 3 בספטמבר 1914)
* גנרל חיל הרגלים רדקו דימיטרייב (3 בספטמבר 1914 - 20 במאי 1915)
* גנרל חיל הרגלים לאוניד לש (20 במאי 1915 - 3 באוגוסט 1917)
* לוטננט גנרל מיכאיל קבאצ'ינסקי (3 באוגוסט 1917 - 11 באוגוסט 1917)
* לוטננט גנרל איליה אודישילידזה (11 באוגוסט 1917 - 9 באוקטובר 1917)
* לוטננט גנרל דמיטרי פארסקי (9 באוקטובר 1917 - 8 בנובמבר 1917)
* לוטננט גנרל סרגיי אנושין (8 בנובמבר 1917 - תחילת 1918)

ראו גם
------

* החזית המזרחית במלחמת העולם הראשונה
**בו טים ראדה טייגר פריצה** (בשוודית: **Bo Tim Rade Tiger Prica**; נולד ב-23 באפריל 2002 בהלסינגבורג שבשוודיה) הוא כדורגלן שוודי המשחק בעמדת החלוץ בקבוצת טירול מהבונדסליגה האוסטרית, בהשאלה מאולבורג בולדספילקלוב. הוא בנו של הכדורגלן ראדה פריצה.

קריירת מועדונים
---------------

פריצה החל לשחק כדורגל במחלקת הנוער של נארדו. בין השנים 2012–2014 שיחק במחלקת הנוער של מכבי תל אביב, ובשנת 2014 הצטרף למחלקת הנוער של מאלמה. ב-18 ביולי 2019 ערך את הופעת הבכורה שלו בקבוצה הבוגרת של המועדון, בניצחון 4-0 על באלימנה יונייטד במסגרת הסיבוב הראשון של מוקדמות הליגה האירופית לעונת 2019/2020. ב-18 באוגוסט ערך את הופעת הבכורה שלו בליגת העל השוודית, בניצחון 5-0 על פאלקנברג במסגרת המחזור ה-20 לעונת 2019. בסך הכל ערך חמש הופעות ליגה במדי המועדון.

ב-10 באוגוסט 2020 חתם פריצה על חוזה לארבע עונות באולבורג בולדספילקלוב מליגת העל הדנית. ב-13 בספטמבר ערך את הופעת הבכורה שלו במועדון, בתיקו 0-0 נגד לינגבי במסגרת המחזור הראשון בליגה לעונת 2020/2021. ב-28 בפברואר 2021 הבקיע את שער הבכורה שלו במועדון, בתיקו 2-2 נגד נורשלן במסגרת המחזור ה-18 בליגה. בעונה וחצי הראשונות שלו במועדון ערך 42 הופעות ליגה, בהן הבקיע ששה שערים.

ב-24 בינואר 2022 הושאל למשך עונה וחצי לטירול מהבונדסליגה האוסטרית. ב-12 בפברואר ערך את הופעת הבכורה שלו במועדון, בתיקו 2-2 נגד שטורם גראץ במסגרת המחזור ה-19 בליגה לעונת 2021/2022. בסך הכל ערך 17 הופעות ליגה במהלך חצי העונה הראשונה שלו במועדון. ב-24 ביולי הבקיע את שער הבכורה שלו במועדון, בהפסד 2-1 לאוסטריה לוסטנאו במסגרת המחזור הראשון בליגה לעונת 2022/2023.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  AaB køber Tim Prica i Malmö F.F. באתר הרשמי של אולבורג בולדספילקלוב, 10 באוגוסט 2020 (בדנית)
כיסא משרדי גדול מעור
כיסאות משרדיים
**כיסא משרדי** הוא כיסא המיועד לשימוש ליד שולחן במשרד. בדרך כלל זהו כיסא מסתובב, הכולל גלגלים ואפשרות לכיוון הגובה.

היסטוריה
--------

אחד מהראשונים שידוע שהשתמשו בכיסא משרדי מודרני הוא חוקר הטבע צ'ארלס דרווין, שהכניס גלגלים לכיסא בחדר העבודה שלו כך שיוכל להגיע אל הדגימות שלו במהירות רבה יותר.

עם המהפכה התעשייתית והופעת הרכבת באמצע המאה ה-19, עסקים החלו לגדול ולהתרחב. התרחבות זו חייבה הוספה של עובדי אדמיניסטרציה, ניהול חשבונות וניהול כללי, שעבודתם התנהלה בעיקר בסביבה משרדית.

התפתחות העבודה במשרדים לוותה בהתפתחות טכנולוגית, ומודעות לסביבת עבודה נוחה ויעילה, אשר הביאה לפיתוח של ציוד וריהוט ייעודי למשרדים שכלל גם את הכיסא המשרדי.

הממציא האמריקאי תומאס א. וורן הציג גרסה מודרנית של הכיסא המשרדי בתערוכה הגדולה בלונדון בשנת 1851.

שימושים וסוגים
--------------

הכיסא המשרדי עוצב על מנת לשפר את יעילות העבודה של פקידים ועובדי משרד, בכך שהוא מאפשר להם להישאר בישיבה ליד שולחן העבודה שלהם לזמן רב יותר. הוספת הגלגלים לכיסא נועדה לאפשר לעובדים להגיע בקלות ובמהירות למקומות רבים בסביבת העבודה שלהם, וחוסכת את הצורך בקימה ובעמידה ממושכת.

קיימים כיום סוגים רבים של כיסאות משרדיים, מכיסא משרדי פשוט שאינו כולל תמיכה לרגליים או לראש ונועד לישיבה של מספר שעות בלבד ועד לכיסאות מנהלים התומכים בראש ובגב ומאפשרים ישיבה ממושכת של שמונה שעות ומעלה.

משנות ה-70 החלה מודעות גבוהה יותר לארגונומיה ולהנדסת אנוש. כיום כיסאות משרדיים כוללים לרוב מושבים מתכווננים, משענות ידיים ומשענת גב אורתופדית, כדי למנוע פציעות מאמץ וכאבי גב הקשורים לישיבה ממושכת.

קישורים חיצוניים
----------------

ויקישיתוף מדיה וקבצים בנושא **כיסא משרדי** בוויקישיתוף
* ההיסטוריה של הכיסא המשרדי (באנגלית)
* עבודה בישיבה - התאמה וכוון הכיסא המשרדי באתר המוסד לבטיחות ולגיהות.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4720287-7

 |
**טים הוגלי** (בנורווגית: **Tom Høgli**; נולד ב-24 בפברואר 1984) הוא כדורגלן עבר נורווגי ששיחק בעמדת המגן הימני.

קריירת מועדונים
---------------

הוגלי התחיל את הקריירה שלו בבודה/גלימט בתור קשר אחורי ובשנת 2007 חתם בטרומסה.

בטרומסה הוא הוסט לעמדת המגן. בשנת 2008 זכה בתואר "שחקן העונה של המועדון". ב-29 במאי 2011, הוא הבקיע את השער הראשון שלו בטרומסה בניצחון 0-4 נגד בראן. 

ב-18 ביוני 2011 הוגלי חתם בקלאב ברוז' הבלגית. 

ב-31 בינואר 2014 חתם בפ.צ. קופנהגן והעסקה יצאה לפועל ב-1 ביולי 2014. ב-20 ביולי הוא ערך את הופעת הבכורה שלו בליגה נגד סילקבורג. ב-22 בפברואר 2015 הבקיע את שער הבכורה שלו בקבוצה בניצחון 0-2 נגד וסטסילאנד.

ב-12 בינואר 2018 הוגלי חזר לטרומסה ובסיום העונה פרש ממשחק פעיל.

קריירה בינלאומית
----------------

בצעירותו הוגלי שיחק בנבחרת הצעירה של נורווגיה. ב-20 באוגוסט 2008, הוגלי ערך את הופעת הבכורה שלו בנבחרת הבוגרת במשחק ידידות נגד אירלנד. ב-11 באוקטובר 2011 הבקיע את שער הבכורה שלו בנבחרת בניצחון 1-3 נגד קפריסין במסגרת מוקדמות יורו 2012.

קישורים חיצוניים
----------------

ויקישיתוף מדיה וקבצים בנושא **טים הוגלי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 1751156317453502350008
* WorldCat (עם VIAF): 1751156317453502350008

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טים הוגלי"**.
כיסא פרפר
**כיסא פרפר** (בשמו הרשמי **כיסא BFK** - על פי ראשי תיבות של מעצבי הכיסא) הוא כיסא מתקפל, העשוי מסגרת מתכת שמקצותיה תלוי משטח בד גמיש המאפשר ישיבה עליו.

הכיסא עוצב על ידי קבוצות אוסטרל (Grupo Austral) שפעלה בבואנוס איירס שבארגנטינה בשנת 1938. חברי הקבוצה כללו את אנטוניו **ב**ונט קסטלנה, חואן **ק**ורשאן וחורחה **פ**רארי הרדוי - ומשמם נגזר שמו הרשמי של הכיסא - BFK.

היסטוריה
--------

הכיסא מהווה פיתוח של כיסא שעוצב בשנות ה-70 של המאה ה-19 ונקרא "כיסא פאראגון". שלושת המעצבים פיתחו את הכיסא בשנת 1938 עבור מבנה מגורים שהם עיצבו בבואנוס איירס. ב-24 ביולי 1940 הוצג הכיסא בתערוכת העיצוב (*Salon de Artistas Decoradores*) בה הבחינו בו אוצרי המוזיאון לאמנות מודרנית (ה"מומה") שבניו יורק. לבקשת אוצר העיצוב של המוזיאון, אדגר קאופמן הבן שלח הרדוי שלושה כיסאות לניו יורק - אחד מוצג כיום במוזיאון, השני בבית על האשד בעיצובו של פרנק לויד רייט. לא ידוע כיום מיקמו של הכיסא השלישי. קאופמן כינה את הכיסא "שיא העיצוב הכיסא המודרני" וניבא כי יזכה להצלחה רבה. הכיסא שווק באופן מסחרי על ידי חברת נול (Knoll) החל משנת 1947.

קישורים חיצוניים
----------------

ויקישיתוף מדיה וקבצים בנושא **כיסא פרפר** בוויקישיתוף
* לארח בדירה קטנה ולהישאר בחיים, באתר Xnet‏
**כיסא שבור** הוא פסל עשוי עץ מעשה ידי הפסל השווייצרי דניאל ברסט, שנבנה על ידי הנגר לואי ז'נבה. הפסל עשוי מ-5.5 טונות עץ, וגובהו 12 מטרים.

לפסל צורת כיסא גדול, שאחת מרגליו שבורה. הפסל ממוקם למול ארמון האומות בז'נבה שבשווייץ. הפסל הוקם כסמל לדרישה לאסור את השימוש במוקשים.

היסטוריה
--------

את הקמת הפסל יזם פול ורמולן, מייסד ומנהל הסניף השווייצרי של ארגון הנכים הבינלאומי (Handicap International Suisse). הפסל הוקם למול הכניסה הראשית של ארמון האומות (בניין האומות המאוחדות), והוצב באוגוסט 1997 מתוך כוונה שהפסל יישאר במקום במשך שלושה חודשים בלבד, עד חתימת אמנת אוטווה (האמנה על איסור השימוש במוקשים נגד בני אדם) בדצמבר באותה שנה. בעקבות חתימת האמנה על ידי ארבעים מדינות, הפכה האמנה לדין בינלאומי מחייב ב-1 במרץ 1999. יחד עם זאת מדינות רבות לא חתמו על האמנה ולכן הוחלט להשאיר את הפסל במקום. הפסל נותר במקומו עד שנת 2005 עת החל שיפוץ של ארמון האומות. לאחר השלמת עבודות השיפוץ הושב הפסל למקומו ב-26 בפברואר 2007.

הפסל נחשב לרכושו של הפַּסָּל עד שנת 2004 עת העביר את הבעלות ביצירה לארגון הנכים.

ראו גם
------

* כיסא (וושינגטון)

קישורים חיצוניים
----------------

ויקישיתוף מדיה וקבצים בנושא **כיסא שבור** בוויקישיתוף
* 

* אתר האינטרנט הרשמי של כיסא שבור
באנליזה מתמטית, **כיסוי בזיקוביץ'** של תת־קבוצה S במרחב אוקלידי הוא כיסוי של S על ידי כדורים פתוחים כך שכל נקודה של S היא המרכז של כדור מהכיסוי.

**משפט הכיסוי של בזיקוביץ'** קובע שלכל מרחב אוקלידי {\displaystyle \mathbb {R} ^{N}} יש קבוע {\displaystyle c\_{N}} שמקיים את התכונה הבאה:

* לכל כיסוי בזיקוביץ' F של קבוצה חסומה E קיימות {\displaystyle c\_{N}} תת־קבוצות בנות־מנייה של F שכל אחת מהן מורכבת מכדורים זרים, כך שאיחודן מכסה את E.

את המשפט הוכיח המתמטיקאי הרוסי אברם סמוילוביץ' בזיקוביץ'.

הכללות
------

המשפט נכון גם כשהכדורים סגורים, וגם עבור קוביות. למעשה, הכללה שמצא A.P. Morse למשפט נותנת מגוון רחב של צורות אפשריות: 

תהי E קבוצה חסומה במרחב אוקלידי, ולכל נקודה x של A תהי H קבוצה שמקיימת את שתי התכונות הבאות:

* יש מספר חיובי M שאינו תלוי ב-x, ויש כדור סגור B סביב x, כך ש-H מכילה את B ומוכלת בכדור סביב x שרדיוסו גדול פי M מרדיוס B.

* לכל נקודה z ב-H, הקבוצה H מכילה את הקמור של הכדור B שסופחה לו הנקודה z.

אז אפשר לבחור מתוך משפחת הקבוצות הנתונה {\displaystyle c\_{N}} תת־משפחות שכל אחת מהן מורכבת מקבוצות זרות, כך שאיחודן מכסה את E. 

משפט הכיסוי נכון בכל מרחב נורמי מממד סופי, ואף לקבוצות E שאינן חסומות, ובלבד שרדיוסי הכדורים שמכסים אותן חסומים. 

הנחה זו על הרדיוסים היא נחוצה, כפי שניתן לראות מכיסוי הקרן {\displaystyle [0,\infty ]} על ידי כל הכדורים שרדיוסם שווה למרכזם; אכן, במקרה זה כל אחת מהתת־קבוצות של הכיסוי חייבת להיות קטע בודד, אך כמות סופית של קטעים לא תוכל לכסות את כל הקרן.

שימוש
-----

ניתן להוכיח בעזרת משפט הכיסוי חיזוק של משפט סארד: תהי G קבוצה פתוחה במרחב אוקלידי, תהי X קבוצה עם מידה חיצונית m ותהי {\displaystyle f:G\to X} פונקציה. נאמר שנקודה {\displaystyle x\in G} היא **נקודה קריטית** של f אם קיימת סדרת קוביות סביב x שרדיוסן שואף לאפס כך ש{\displaystyle m(f(Q\_{n}))=o(v(Q\_{n}))} כאשר {\displaystyle v(Q\_{n})} הוא נפח הקובייה. אז המידה של תמונת קבוצת הנקודות הקריטיות של f היא אפס.

**הוכחה:** תהי S קבוצה חסומה של נקודות קריטיות, מספיק להוכיח שהמידה של תמונת S היא אפס. מספיק להוכיח שהיא קטנה כרצוננו, ולכן יהי \epsilon  חיובי. S חסומה ולכן מוכלת בקבוצה פתוחה וחסומה U. תהי x נקודה ב-S. כיוון ש-x היא נקודה קריטית נוכל (מהגדרת הסימון האסימפטוטי {\displaystyle o}) למצוא קובייה סביבה שמוכלת ב-U ושנפחה גדול פי לפחות {\displaystyle {\frac {1}{\epsilon }}} ממידת תמונתה. נתאים לכל נקודה את הקובייה שמצאנו, ונקבל כך כיסוי בזיקוביץ' של S. לפי משפט הכיסוי נוכל לבחור משפחה בת־מנייה {\displaystyle Q\_{k}} מתוך הקוביות הללו שמכסה את S כך שכל איבר של S מופיע בלכל היותר {\displaystyle c\_{N}} מהקוביות הללו. המשפחה מוכלת כמובן ב-U, ולכן:



m
(
f
(
S
)
)
≤
m
(
f
(
⋃

Q

k

)
)
=
m
(
⋃
(
f
(

Q

k

)
)
≤
∑
m
(
f
(

Q

k

)
)
≤
∑
ϵ
v
(

Q

k

)
≤

c

N

ϵ
v
(
⋃

Q

k

)
≤

c

N

ϵ
v
(
U
)

{\displaystyle m(f(S))\leq m(f(\bigcup Q\_{k}))=m(\bigcup (f(Q\_{k}))\leq \sum m(f(Q\_{k}))\leq \sum \epsilon v(Q\_{k})\leq c\_{N}\epsilon v(\bigcup Q\_{k})\leq c\_{N}\epsilon v(U)}

{\displaystyle m(f(S))\leq m(f(\bigcup Q_{k}))=m(\bigcup (f(Q_{k}))\leq \sum m(f(Q_{k}))\leq \sum \epsilon v(Q_{k})\leq c_{N}\epsilon v(\bigcup Q_{k})\leq c_{N}\epsilon v(U)}
והביטוי האחרון קטן כרצוננו; מש"ל.
**מאורו פיקוטו** הוא דיג'יי ויוצר מוזיקת טראנס איטלקי. לשעבר חבר בהרכב היורו דאנס Cappella. בין היצירות המוכרות שלו אפשר למנות את "Come Together",‏ "Comodo", ‏"Pulsar", ‏"Lizard" ועוד. כיום פיקוטו נמנה בין התקליטנים הטובים בעולם[דרוש מקור] והטוב ביותר באיטליה[דרוש מקור].
נכון ל-2010 פיקוטו הוא בעלים של הלייבל 'Bakerloo Music' ומפיק של ליין 'Meganite' הנערך כל חמישי במועדון Privilege באיביזה, שנכנס לספר השיאים של גינס על היותו המועדון הגדול בעולם.

ביוגרפיה
--------

פיקוטו נולד ב-25 בדצמבר 1966 בעיירה בשם 'קאבור' ליד טורינו. מגיל נעורים חלם להיות יוצר מוזיקה אך הבין שקודם עליו להיות דיג'יי. בשנת 1989 לאחר שניצח בתחרות תקליטנים מקומית הוא פגש את דניאל דבולי, חבר בהרכב הדאנס בלאק בוקס שהיה שם כדי לקדם את הסינגל שלהם "Ride on Time". פיקוטו ודבולי הפכו לחברים ודבולי נתן לפיקוטו להיכנס לתחום ההפקה. בשנת 1991 הוציא את הסינגל הראשון שלו, "We Gonna Get" תחת השם RAF שהפך ללהיט באירופה[דרוש מקור]. עם הצלחת הסינגל הפך שמו לשם מבוקש וזמרים/הרכבים רבים שלחו אליו בקשות שיבצע הפקות לשירים שלהם ורמיקסים.

בשנת 1996 הוציא סינגל ראשון תחת שמו מאורו פיקוטו ""Bakerloo Symphony" הגיע למקום הראשון במצעד הלהיטים האיטלקי ושהה שם במשך תשעה שבועות. באותה שנה פיקוטו הפך לבעלים של Media Records.

הסינגל ""Komodo (Save a Soul)" שיצא בשנת 2000 הגיע למקום ה-13 במצעד האנגלי (הגבוה ביותר שאליו הגיע) והפך את פיקוטו לאומן בעל שם עולמי ואף הגיע איתו לתוכנית המוזיקה הפופולרית של בי.בי.סי, 'Top of the Pops' והיה הדיג'יי הראשון שתיקלט בשידור חי בתוכנית. באותה שנה הוא הוציא את אלבום הבכורה שלו "The Album". פיקוטו המשיך לשחרר להיטים וגם לעשות רמיקסים לאמנים רבים כגון: U2, יורק, ג'ימי סאמרוויל, Pet Shop Boys ועוד. בשנת 2002 פיקוטו הקים את הלייבל 'Bakerloo Music' והוציא דרכו חמישה אלבומים נוספים.

במהלך הקריירה שלו הוא זכה בפרסים רבים, ביניהם: התקליטן הבינלאומי הטוב ביותר, בטקסי פרסי המוזיקה בגרמניה, דנמרק, שוודיה, אירלנד, ספרד והולנד. המפיק הטוב ביותר והשיר הטוב ביותר בטקס פרסי המוזיקה הגרמני, והדיג'יי הטוב ביותר בטקס פרסי המוזיקה של איביזה בשנת 2005.

דיסקוגרפיה
----------

* 2000 The Album
* 2002 The Others
* 2000 Live in Ibiza
* 2006 Superclub
* 2007 Now & Then
* 2008 Meganite Ibiza

קישורים חיצוניים
----------------

* 

* אתר האינטרנט הרשמי של מאורו פיקוטו
* מאורו פיקוטו, ברשת החברתית פייסבוק

* מאורו פיקוטו, ברשת החברתית טוויטר

* מאורו פיקוטו, ברשת החברתית אינסטגרם

* מאורו פיקוטו, באתר אייטונס (באנגלית)

* מאורו פיקוטו, באתר ספוטיפיי

* מאורו פיקוטו, באתר סאונדקלאוד (באנגלית)

* מאורו פיקוטו, באתר AllMusic (באנגלית)

* מאורו פיקוטו, באתר MusicBrainz (באנגלית)

* מאורו פיקוטו, באתר Discogs (באנגלית)

* מאורו פיקוטו, באתר Songkick (באנגלית)
* אתר האינטרנט של מאורו פיקוטו

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14215959m (data)
* GND: 135113512
* ISNI: 0000 0000 5610 3966
* MusicBrainz: 0eb89e0b-adee-4175-b1f0-55a3531937be
* NKC: ola2008474795
* NLP: A32357540
* VIAF: 79971920
* WorldCat: lccn-no2010138814

 |
**פינגווין רצועת-הסנטר** (שם מדעי: ***Pygoscelis antarcticus***) הוא מין של פינגווין שמצוי באיי ג'ורג'יה הדרומית ואיי סנדוויץ' הדרומיים, באנטארקטיקה, באיי דרום אורקני, באיי דרום שטלאנד, באי בובה, באלאני ובאי פיטר. המושבה הגדולה ביותר בעולם של פינגווינים אלו היא על האי זבודובסקי, שם נמצאים מעל למיליון זוגות מקננים. מקור שמו של המין הוא מהרצועה השחורה הצרה הנמצאת מתחת לראשו, ומבחינה אותו בקלות ממינים אחרים. 

אורכו כ-68 ס"מ ומשקלו נע בין 3 ל-6 ק"ג. הזכרים גדולים במקצת מהנקבות, אף כי המשקל עשוי להיות מושפע ממחזור הרבייה. כיום מוערכת אוכלוסייתם של הפינגווינים בכ-7,500,000 זוגות. מזונם מורכב מיצורים שוליים, דגים וחסילונים. 

פינגווין רצועת-הסנטר תואר לראשונה על ידי המדען הגרמני יוהאן פורסטר ב-1781.

התנהגות
-------

הפינגווינים בונים קנים עגולים מסלעים. קיניהם רחוקים מעט זה מזה על מנת למנוע מריבות. הנקבה מטילה שתי ביצים, והיא והזכר דוגרים עליהן. הגוזלים בוקעים לאחר כ-35 ימים, גבם אפור, ובטנם לבנה. הם נשארים בקן כ-20–30 יום. לאחר כ-50–60 יום מתחלפת הפלומה שלהם לכסות נוצות של בוגרים, והם הולכים לים.

תזונה
-----

מזונו של פינגווין רצועת-הסנטר מורכב מבעלי חיים קטנים, קריל, דגים, דיונונים וסרטנים, והם עשויים לשחות למרחק של כ-80 ק"מ בחיפושיהם אחר מזון. הפינגווין מסוגל לשחות במים קרים מאוד בגלל צפיפותן הגדולה של נוצותיו, שמשמשות כמעיל חסין-מים. שכבות שומן עבות מספקות גם הן בידוד, וכלי הדם על הסנפירים והרגליים התפתחו למבנים מורכבים על מנת לשמור חום.

תמונות
------

* 
* 
* פינגווין מקנןפינגווין מקנן
* 
* פינגוויני רצועת-הסנטר בקרחון באנטארקטיקהפינגוויני רצועת-הסנטר בקרחון באנטארקטיקה

קישורים חיצוניים
----------------

ויקישיתוף מדיה וקבצים בנושא **פינגווין רצועת-הסנטר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* פינגווין רצועת-הסנטר, באתר אנציקלופדיה בריטניקה (באנגלית)

הערות שוליים
------------

1. ↑  פינגווין רצועת-הסנטר באתר הרשימה האדומה של IUCN
2. ↑  Weight of Chinstrap Penguin

| פינגוויניים |
| --- |
| פינגווין גדול | פינגווין קיסרי • פינגווין מלכותי |   |
| פינגווין זנב-מכחול | פינגווין לבן-אוזן • פינגווין רצועת-הסנטר • פינגווין אדלי |
| פינגווין מצוייץ | פינגווין הסלעים • פינגווין עב-מקור • פינגווין חסון • פינגווין ישר-ציצה • פינגווין לבן-פנים • פינגווין מצויץ מערבי • פינגווין מצויץ מזרחי • פינגווין מצויץ צפוני |
| פינגווין צהוב-עין (סוג ומין יחיד) | פינגווין צהוב-עין |
| פינגווין זוטר (סוג ומין יחיד) | פינגווין זוטר |
| פינגווין החגורה | פינגווין מגלן • פינגווין גלאפגוס • פינגווין שחור-רגל • פינגווין הומבולדט |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536591005171
* LCCN: sh87007248

 |
**קרל לודוויג ד'אלזה** (בגרמנית: **Karl Ludwig d'Elsa**;‏ 1 בנובמבר 1849 – 20 ביולי 1922), היה גנרל גרמני, שפיקד על קורפוס ואחר כך על פלגת ארמייה בחזית המערבית.

ביוגרפיה
--------

### תחילת הקריירה

ד'אלזה נולד ב-1 בנובמבר 1849 ללודוויג פרדיננד שהיה אוברסט לוטננט בצבא הסקסוני ולהוברטה לואיזה לבית פון ברנדנשטיין, בדרזדן שהשתייכה לממלכת סקסוניה. ב-1870 התגייס לצבא הגרמני הקיסרי ולחם בשורותיו במלחמת פרוסיה צרפת. לאחר מכן מילא בצבא תפקידי פיקוד ומטה, בשנת 1904 מונה למפקד הדיוויזיה ה-24 (הסקסונית ה-2), ובשנת 1910 מונה למפקד הקורפוס ה-12 (הסקסוני ה-1).

### מלחמת העולם הראשונה ואחריתו

עם פרוץ מלחמת העולם הראשונה היה ד'אלזה מפקד הקורפוס ה-12 שהיה חלק מהארמייה השלישית ולחם בחזית המערבית. ונטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. ב-17 באפריל 1916 מונה ד'אלזה למפקד פלגת הארמייה A - פלקנהאוזן במקום גנרל לודוויג פון פלקנהאוזן שעבר לפקד על מפקדת הגנת החופים. על הצלחתו בקרבות קיבל ד'אלזה ב-1 בספטמבר 1916 את העיטור פור לה מריט. ב-4 בינואר 1917 פרש ד'אלזה משירות פעיל, והוחזק ברשימת קציני המילואים.

לאחר שביתת הנשק בנובמבר 1918, רצו בעלות הברית להעמיד את ד'אלזה לדין על פשעי מלחמה שביצעו כוחותיו באוגוסט 1914. ב-21 בינואר 1920 פרש ד'אלזה מהצבא, וכיהן כנשיא אגודת ותיקי המלחמה הסקסונית.

ד'אלזה נפטר בלביכאו ב-20 ביולי 1922 והוא בן 72 שנים.

עיטורים
-------

* הצלב הגדול של מסדר הצטיינות של סקסוניה
* הצלב הגדול של מסדר אלברט עם חרבות על טבעות
* צלב השירות הסקסוני המלכותי
* מסדר ההצטיינות הצבאית של בוואריה דרגה ראשונה
* קצין בכיר במסדר ליאופולד הבלגי
* מפקד במסדר השמש העולה
* מפקד של מסדר האוצר הקדוש
* מסדר הכתר דרגה שנייה
* הצלב הגדול של מסדר פרנץ יוזף
* הצלב הגדול של מסדר העיט האדום
* מסדר הכתר הפרוסי דרגה ראשונה
* צלב הברזל (1870) דרגה שנייה
* צלב הכבוד (נסיכות רויס הצעירה)
* הצלב הגדול של מסדר בית הבז הלבן
* הצלב הגדול של מסדר בית סקסה-ארנסטין
* מסדר הכתר של תאילנד דרגה שנייה
* צלב ההצטיינות הצבאית הספרדי דרגה רביעית
* מפקד מסדר הכתר של וירטמברג עם כוכבים
* מפקד המסדר הצבאי של סנט היינריך דרגה שנייה
* פור לה מריט

ראו גם
------

* הקיסרות הגרמנית במלחמת העולם הראשונה

קישורים חיצוניים
----------------

ויקישיתוף מדיה וקבצים בנושא **קרל לודוויג ד'אלזה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1015406343
* ISNI: 0000 0001 3894 7476
* VIAF: 185017031
* WorldCat (עם VIAF): 185017031

 |
המונח **סולפיד** מתייחס לכמה סוגים של תרכובות כימיות, המכילות גופרית בדרגת החמצון הנמוכה ביותר שלה, 2-.

רשמית, "סולפיד" הוא היון הדו-שלילי, S−2, המופיע בתמיסות מימיות בסיסיות מאוד, ונוצר בתגובה של בסיס עם H2S או מלחי מתכות אלקליות כמו Li2S, Na2S או K2S. סולפיד הוא בסיסי מאוד, עם pKa גבוה מ-14, ולכן אינו מופיע בריכוזים גבוהים אפילו בתמיסות בסיסיות מאוד. לא ניתן לזהותו בתמיסה כאשר רמת החומציות (pH) נמוכה מ-15 (מקביל לכ-8 מולר NaOH) מפני שאז הסולפיד מתרכב עם יון מימן (פרוטון) ליצירת HS−, המכונה "יון מימן גופרתי", "יון הידרוסולפיד", "יון סולפוהידריל" או "יון ביסולפיד". בדרגות חומציות נמוכה אף יותר (pH<7) היון −HS מתרכב עם יון מימן נוסף ליצירת H2S, מימן גופרתי. על כן, צורון הגופרית שנוצר בהמסת מלחי גופרית תלוי ברמת החומציות של התמיסה המתקבלת.

תמיסות מימיות של קטיוני מתכות מעבר מגיב עם מקורות סולפיד לשיקוע סולפידים מוצקים. סולפידים אנאורגניים מסוג זה מתאפיינים במסיסות נמוכה מאוד במים, ורבים מהם מופיעים בטבע, כמינרלים. דוגמאות מוכרות לכך הן קדמיום צהוב (פיגמנט צהוב, CdS), והכתמים השחורים שנוצרים על גבי כסף מתכתי, Ag2S. לקישור בין מתכות מעבר לסולפידים אופי קוולנטי מאוד, ולכן יש להם תכונות של מוליכים למחצה.

בכימיה אורגנית, המושג "סולפיד" מתייחס בדרך כלל לקישור C-S-C, למרות שנעשה שימוש גם במונח יותר ברור, תיואתר. לדוגמה, לתיואתר דימתיל סולפיד המבנה CH3-S-CH3.

קיים בלבול מסוים עקב משמעויות שונות של המונח "דיסולפיד". מוליבדן דיסולפיד כולל מרכזי סולפיד נפרדים, המקושרים ליון מוליבדן בדרגת חמצון פורמלית 4+. לעומת זאת, ברזל דיסולפיד כולל S2−2 בקישור לברזל בדרגת חמצון רשמית 2+. לדימתילדיסולפיד הקישור CH3-S-S-CH3, בעוד בפחמן דיסולפיד אין כלל קשרי S-S, אלא המבנה S=C=S.

מינרלים
-------

עפרות מתכת רבות הן סולפידים. ביניהן:

* ארסנופיריט (ארסן וברזל)
* ארגנטיט (כסף)
* כלקופיריט (ברזל ונחושת)
* צינובר (כספית)
* גלנה (עופרת)
* מוליבדניט (מוליבדן)
* פנטלנדיט (ניקל)
* פיריט (ברזל)
* רלגר (ארסן)
* ספלריט (אבץ)
* סטיבניט (אנטימון)

קישורים חיצוניים
----------------

ויקישיתוף מדיה וקבצים בנושא **סולפיד** בוויקישיתוף
* סולפיד בספר הזהב של IUPAC
* סולפיד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548508205171
* BnF: cb12110186n (data)
* LCCN: sh85130342
* NDL: 00569889
* NKC: ph166358

 |
שגיאות פרמטריות בתבנית:מקורות   
פרמטרי חובה [ נושא ] חסרים 

**פינוקיו** (מכונה גם **פינוקיו שמי**) הוא משחק ילדים המיועד לקבוצה. מטרת המשחק לדרוך על כפות רגליהם של יתר המשתתפים.

המשתתפים אוחזים ידיים במעגל, סבים וקוראים "פי-נו-קיו". בהברה האחרונה הם מנתקים ידיהם וקופצים לאחוריהם. לפי סדר מוסכם וקבוע מראש, מקבל כל אחד את תורו. בהגיע תורו מבצע השחקן קפיצה אחת או הזזת רגל אחת. אם ביצע השחקן קפיצה המאיימת על שחקן אחר, מותר לשחקן האחר לבצע קפיצת נסיגה, אך רק לאחר שהשחקן שזה תורו החל לקפוץ לעברו.

שחקן נפסל אם שחקן אחר דרך על כף רגלו. המנצח הוא זה שנשאר אחרון.

במשחק זה, כמו במשחק הלוח רברסי, ניצב כל זוג שחקנים בפני בעיה משותפת, כאשר הם שואפים לפתרונות סותרים. בתחילה יפתרו השחקנים את הבעיה יחד: הם יקפצו זה לעומת זה ויצמצמו את המרחק, כדי להגיע למשחק מעניין יותר. ניגוד האינטרסים מתחיל כאשר השחקנים נמצאים במרחק של כשתי קפיצות זה מזה. במצב זה, אם השחקן שזה תורו יקפוץ קפיצה מלאה לכיוון רעהו, הוא יאפשר לו תקיפה נוחה בהגיע תורו הוא. מסיבה זו, ובגלל מגוון התנוחות היחסיות בהן עשויים השחקנים למצוא עצמן, המשחק מהווה משחק טקטי עתיר מצבים שאינם חוזרים על עצמם בנקל. התנוחות עשויות להיות לא יציבות, כמו במשחק פלונטר.

ניתן לשחק את המשחק גם בשני משתתפים, אך ככל שהקבוצה גדולה יותר גדל מגוון התנוחות היחסיות, והמשחק הופך מעניין יותר. מאידך, כאשר הקבוצה גדלה, גדל השטח עליו מתפרשת הקבוצה, ומידת העניין לפרט פוחתת. גודל קבוצה מעניין למשחק זה הוא, לפיכך, כשלושה עד עשרה משתתפים.

בארצות הברית קיים משחק דומה בשם *Pepsi Cola 1, 2, 3* ("פפסי קולה 1, 2, 3"), שבו הקריאה שקוראים הילדים היא כשם המשחק, והילדים קופצים אחורה 3 פעמים – פעם אחת בכל פעם שנאמר מספר.

צעדים
-----

**צעדים** הוא משחק קרוב, המיועד לשני שחקנים בלבד. השחקנים צועדים זה לעבר זה, עקב בצד אגודל, לאורך קו דמיוני. המנצח הוא השחקן שדרך על כף רגלו של רעהו. בגרסה זו אין מן הטקטיקה והיא מבוססת מזל בעיקר.

הערות שוליים
------------

1. ↑  Carissa Soh, How To Play Pepsi Cola 1, 2, 3: The Battle Royal Tag Game, Little Day Out, ‏2021-06-11 (באנגלית)

| פינוקיו מאת קרלו קולודי |
| --- |
| קולנוע | פינוקיו (1940) • פינוקיו (1992) • הרפתקאות פינוקיו (1996) • הרפתקאותיו החדשות של פינוקיו (1999) • פינוקיו (2002) • פינוקיו 3000 (2004) • פינוקיו (2012) • פינוקיו (2019) • פינוקיו (2022) • גיירמו דל טורו מציג: פינוקיו (2022) |
| טלוויזיה | הרפתקאות פינוקיו (1972) • פינוקיו (1976) • פינוקיו וחברים (2021) |
| דמויות | פינוקיו • סבא ג'פטו • שמשון ויובב • ג'ימיני הצרצר |
| שונות | פרשנות חזותית לפינוקיו |
**מיכאל זנדרלינג** (בגרמנית: **Michael Sanderling**;‏ נולד ב-21 בפברואר 1967 בברלין) הוא צ'לן ומנצח גרמני. כיום הוא משמש בתפקיד המנהל המוזיקלי של התזמורת הפילהרמונית של דרזדן.

ביוגרפיה
--------

מיכאל זנדרלינג, בנם של הקונטרבסיסטית ברברה זנדרלינג והמנצח קורט זנדרלינג ואחיהם של המנצחים שטפן ותומס זנדרלינג. החל את לימודי הצ'לו שלו בגיל חמש, בברלין. בגיל אחת-עשרה היה לתלמיד ב"מטיאס פנדר" בבית הספר המיוחד למוזיקה בברלין. בגיל 17 התקבל זנדרלינג לבית הספר הגבוה למוזיקה ע"ש הנס אייזלר כתלמידו של יוזף שוואב. הוא השתלם בנגינה אצל ויליאם פלית', יו-יו מה, גארי הופמן ולין הארל. ב-1987 זכה בפרס ראשון בתחרות המוזיקה הבינלאומית על שם מריה קאנלס. באותה שנה, לאחר הופעתו הראשונה כסולן, התמנה לצ'לן סולן בתזמורת הגוונדהאוס בלייפציג, שם המשיך עד 1992. משנת 1994 עד 2006 היה צ'לן סולן אורח בתזמורת הסימפונית של רדיו ברלין. בשנים 1994-98 היה בסגל האקדמי של בית ספר "הנס אייזלר". ב-1998 החל ללמד באוניברסיטת פרנקפורט למוזיקה ולאמנויות הבמה. בין 2000 ל-2003 כיהן גם כפרופסור בבית הספר הגבוה לאמנויות בברן.

זנדרלינג חי עם אשתו בברלין.

### קריירה כצ'לן

בין התזמורות שהזמינו את זנדרלינג כצ'לן תזמורת רדיו בוואריה, התזמורת הסימפונית הגרמנית מברלין, תזמורת רדיו ברלין, תזמורת פריז, תזמורת טונהאלה מציריך, התזמורת הסימפונית של וינה, התזמורת הפילהרמונית של לוס אנג'לס והתזמורת הסימפונית של בוסטון. בין שותפיו לנגינת מוזיקה קאמרית היו אליזבת ליאונסקאיה, יוליה פישר, מרטין הלמכן וורוניקה אברלה. משנת 1988 עד 1996 היה חבר בטריו אקס אקואו. מ-2010 אין מיכאל זנדרלינג מופיע עוד כסולן. הוא מתמקד במיזמים חינוכיים ובקריירת הניצוח שלו.

### קריירה בניצוח

הופעת הבכורה של מיכאל זנדרלינג כמנצח הייתה בקונצרט של התזמורת הקאמרית ברלין ב-22 בנובמבר 2001 בפילהרמונית של ברלין. בשנים הבאות הופיע עם תזמורות שונות בגרמניה ומ-2006 עד 2010 כיהן כמנצח ראשי ומנהל אמנותי באקדמיה הקאמרית של פוטסדם. בתפקידו זה ניצח על האופרה "נפילת בית אשר" מאת פיליפ גלאס. 

בשנת 2009 הוציאה סוני תקליטור של יצירות לתזמורת קטנה מאת דמיטרי שוסטקוביץ' בביצוע האקדמיה הקאמרית של פוטסדם ובניצוח זנדרלינג.

תזמורות רבות מזמינות את זנדרלינג כמנצח אורח, בהן הטונהאלה בציריך, תזמורת רדיו בוואריה, תזמורת רדיו שטוטגרט, התזמורת הסקסונית הממלכתית של דרזדן, תזמורת רדיו ברלין, הפילהרמונית של הולנד ועוד.

קישורים חיצוניים
----------------

* מיכאל זנדרלינג, באתר ספוטיפיי
* מיכאל זנדרלינג, באתר AllMusic (באנגלית)
* מיכאל זנדרלינג, באתר MusicBrainz (באנגלית)
* מיכאל זנדרלינג, באתר Discogs (באנגלית)

* Agentur Artesystem
* Hochschule für Musik „Hanns Eisler" Berlin
* Kammerakademie Potsdam
* Deutsche Streicherphilharmonie
* Hochschule für Musik und Darstellende Kunst Frankfurt

* מיכאל זנדרלינג מנגן את יצירתו לצ'לו של אנטונין דבוז'אק אופוס 104 בניצוחו של אביו קורט זנדרלינג

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007341504305171
* BnF: cb14224121p (data)
* GND: 12427224X
* ISNI: 0000 0000 8101 5343
* LCCN: n96011861
* MusicBrainz: 6528941c-a87b-48e9-81ca-a6847bb24214
* NLP: A29024675
* VIAF: 22353444
* WorldCat: lccn-n96011861

 |
צביר הבתולה
**צביר גלקסיות**  הוא אוסף של גלקסיות רבות אשר מוחזקות ביחד על ידי כוח כבידה משותף. צביר גלקסיות יכול להכיל בין מאות גלקסיות לבין אלפי גלקסיות. אוספים קטנים של גלקסיות שמכילים בין גלקסיות בודדות לבין עשרות גלקסיות נקראים קבוצת גלקסיות, אבל הגבול בין שני המונחים אינו חד.

צביר הגלקסיות הקרוב ביותר אל שביל החלב הוא צביר הבתולה שנמצא במרחק של כ-54 מיליון שנות אור. קוטרו של צביר הבתולה כ-10 מיליון שנות אור והוא מכיל למעלה מ-2,000 גלקסיות. צבירי גלקסיות נוטים להתקבץ אף הם בקבוצות המכונות צביר-על, כאשר צביר-על הבתולה מכיל את צביר הבתולה וכן צבירים נוספים כמו צביר התנור, וכן קבוצות גלקסיות וביניהן גם הקבוצה המקומית המכילה את שביל החלב.

הגלקסיות עצמן מהוות אחוזים בודדים ממסת הצבירים כאשר שאר המסה של הצביר היא גז חופשי שנמצא בתווך שבין הגלקסיות וחומר אפל שטיבו עדיין אינו ידוע. נראה שמרבית המסה של צבירי גלקסיות היא למעשה חומר אפל שקיומו מוסק ממדידות קינמטיות של מהירות התנועה של הגלקסיות בצביר, מטמפרטורת הגז החם (שממנה ניתן להסיק את מהירותו שנובעת מההשפעה הכבידתית של סך המסה בצביר) וכן ממדידות של עידוש כבידתי.

צבירי גלקסיות בולטים
--------------------

* צביר הבתולה - הצביר הקרוב ביותר אל שביל החלב ואל הקבוצה המקומית.
* צביר התנור - צביר במרחק של כ-62 מיליון שנות אור שמכיל לפחות 340 גלקסיות.
* צביר ארידנוס - צביר במרחק של כ-75 מיליון שנות אור שמכיל כ-200 גלקסיות.
* צביר פרסאוס - צביר במרחק של 240 מיליון שנות אור המכיל אלפי גלקסיות, אחד הצבירים הקרובים שאינו חלק מעל-צביר הבתולה.

קישורים חיצוניים
----------------

ויקישיתוף מדיה וקבצים בנושא **צביר גלקסיות** בוויקישיתוף
* גלקסיות רחוקות הסתדרו בשורה בחלל, באתר "הידען"
* צביר גלקסיות, באתר אנציקלופדיה בריטניקה (באנגלית)
* גלקסיות - אשכולות, דף שער בספרייה הלאומית

הערות שוליים
------------

1. ↑  H. C. Ferguson: Population studies in groups and clusters of galaxies. II - A catalog of galaxies in the central 3.5 deg of the Fornax Cluster, Astronomical Journal, vol. 98, p. 367 (1989)
2. ↑  A. Omar & K.S. Dwarakanath: GMRT H I observations of the Eridanus group of galaxies, Journal of Astrophysics and Astronomy, Vol. 26, Iss. 1, p. 1 (2005)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555548905171
* LCCN: sh85052764

 |
**צְבִיר כּוֹכָבִים** היא אחת משתי ביצי הפברז'ה שהוכנו על ידי בית פברז'ה - בית המלאכה של פטר קארל פברז'ה בשנת 1917 עבור ניקולאי השני, הצאר האחרון של רוסיה (הביצה השנייה היא התרזה הקארליאנית). שתי ביצים אלה לא הושלמו בשל פרוץ מהפכת פברואר והלאמת בית המלאכה. ביצת "צביר הכוכבים" היא הביצה האחרונה שהוכנה על ידי פברז'ה.

רקע
---

ביצי פברז'ה נוצרו בהזמנת הצאר אלכסנדר השלישי והוענקו כמתנת חג הפסחא לאשתו הצאריצה מריה פיודרובנה מאז שנת 1885. יורשו, הצאר ניקולאי השני, המשיך את המנהג והעניק מדי שנה מתנה לאשתו אלכסנדרה פיודורובנה, ולאימו האלמנה.

תיאור הביצה
-----------

תיעוד שנותר משנת 1917 מתאר את הביצה כעשויה מזכוכית כחולה, עם בסיס בדולח. בכך שונה ביצה זו מביצים קודמות שייצר פברז'ה, העשירות יותר בכמות הזהב והאבנים היקרות שבהן. ככל הנראה שינוי זה מקורו במחסור שממנו סבלה רוסיה במהלך מלחמת העולם הראשונה. על הזכוכית חקוק סימן קבוצת הכוכבים אריה - המזל של יורש העצר (הצארביץ') אלכסי ניקולאייביץ'. הכוכבים סומנו על גבי הזכוכית ביהלומים. בתוך הביצה היה מותקן שעון כ"הפתעה".

היסטוריה
--------

במשך שנים רבות הביצה נחשבה כביצה אבודה. בשנת 2001 הוצגה ביצה במוזיאון פרסמן למינרלוגיה שבמוסקבה כביצה הלא גמורה של פברז'ה (בביצה לא משובצים היהלומים).

בעקבות זאת טען המיליונר הרוסי אלכסנדר איוואנוב (אנ') כי הוא הבעלים של הביצה המקורית, וכי רכש אותה בשנות ה-90 של המאה ה-20. ביצה זו מוצגת כיום במוזיאון פברז'ה שבבאדן-באדן.

קישורים חיצוניים
----------------

ויקישיתוף מדיה וקבצים בנושא **צביר הכוכבים** בוויקישיתוף

הערות שוליים
------------

1. ↑  סברה כי שתי הביצים מקוריות (ברוסית)

| ביצי פברז'ה |
| --- |
| ביצים קיסריות | תרנגולת • תרנגולת עם סיכת ספיר • שעון הנחש הכחול • כרוב עם מרכבה • הכרחיות • ארמונות דניים • זיכרון של אזוב • סורג יהלום • קוקז • רנסאנס • ניצן ורד • שנים עשר מונוגרמות • מיניאטורות מסתובבות • דיוקנאות אלכסנדר השלישי • הכתרה • שקנאי • שושנת העמקים • ארגמן • שעון זר השושן הצחור • אמנון ותמר • הרכבת הטרנס סיבירית • תרנגול • סל פרחי בר • ארמון גטצ'ינה • עלה תלתן • נפרט האימפריה • פטר הגדול • דני מלכותי • הקרמלין • ברבור • סורג שושנים • עריסה עם זר • ארמון אלכסנדר • טווס • יאכטה • הנצחה לאלכסנדר השלישי • אכסדרת עמודים • אלכסנדר השלישי רכוב על סוס • יובל החמש עשרה • עץ דפנה • צארוויץ' • נפוליאוני • יובל השלוש מאות לשושלת רומאנוב • חורף • פסיפס • ציור חד צבעי • צלב אדום עם טריפטיכון • צלב אדום עם דיוקנאות מלכותיים • צבא הפלדה • מסדר ג'ורג' הקדוש • התרזה הקארליאנית • צביר כוכבים • תחייה • פרחי אביב | נפוליאוני - ביצת פברז'ה נפוליאונית, שהוכנה בהזמנתו של הצאר ניקולאי השני, כמתנה עבור יום הולדתה של אמו מריה פיודורובנה, בשנת 1912 |
| ביצי קל'ץ | תרנגולת קלץ' • שנים עשר לוחות • אצטרובל • פריחת תפוח • רוקייל • בונבוניירת קלץ' • שנטיקלר קלץ' |
| ביצים אחרות | אמייל כחול • סקנדינבי • דוכסית מארלבורו • רוטשילד • יוסופוב • קרח נובל • לילה • לאפיס לזולאי |
**מגילת ההודיות** היא אחת משבע מגילות מדבר יהודה הראשונות שהתגלו במדבר יהודה במערה מס' 1 הסמוכה לחורבת קומראן על ידי בדואים. הייתה זו אחת משלוש המגילות הראשונות שנרכשו על ידי פרופ' אליעזר סוקניק מסוחר העתיקות קנדו בבית לחם בנובמבר 1947.
הטקסט של המגילה התגלה בהמשך בעוד שני קטעים במערה מס' 1 ושישה קטעים נוספים במערה מס' 4. מכל מקום המגילה שהתגלתה לראשונה מכילה את החלק הגדול של הטקסט הידוע לנו. מגילה זו מוצגת כיום בהיכל הספר במוזיאון ישראל.

מחקר המגילה
-----------

המגילה שהגיעה כאמור לסוקניק יחד עם מגילת המלחמה, עוררה את פליאתו של סוקניק, שכן לפניו עמד טקסט שהוא זיהה כטקסט מימי בית שני, אך לא מצא לטקסט שום מקבילה בספרות הידועה לנו. סוקניק היה הראשון שפרסם את טקסט המגילה בספרו "אוצר המגילות הגנוזות". הוא קרא לה בשם מגילת ההודיות כי רוב הפרקים שבה מתחילים במילים "אודכה אדוני". מהדורה נוספת פורסמה בהמשך על ידי יעקב ליכט. בהמשך פורסמו מהדורות נוספות על ידי חוקרים ישראלים ושאינם ישראלים. הקטעים שהתגלו במערה הרביעית פורסמו בסדרת תגליות במדבר יהודה חלק 39, והטקסט המשולב פורסם בכרך 40 החותם את הסדרה בידי איילין שולר.

מצבה הפיזי של המגילה בצירוף שאר הקטעים שנמצאו אינו מאפשר פרסום אחיד וחד משמעי של הטקסט של המגילה. סדר הטורים שלה שונה בפרסומים ממחקר אחד למשנהו. אלישע קימרון פרסם מהדורה מדעית של המגילה עם חילופי הנוסחאות והשלמות משוערות בכרך הראשון של הכתבים העבריים ממגילות קומראן בהוצאת יד יצחק בן-צבי.

תוכן המגילה
-----------

לדעתו של סוקניק נכתבה מגילת ההודיות בידי "מורה הצדק" – שהוא מנהיג "עדת היחד". מסקנתו נובעת מסגנון המגילה הכתוב בעיקר בלשון מדבר, ומכך שהוא כותב שהוא מנהיג את עדתו וכן מתיאוריו את הרדיפות שרדפוהו אויביו. כל זה בסגנון מוכר מכתבים כיתתיים אחרים ממגילות קומראן. ישראל קנוהל כתב בספרו "בעקבות המשיח" שהכותב היה משיח שקדם לישו ושדמותו שימשה מודל למשיח הנוצרי. דעה זו שעוררה עניין ברחבי העולם הנוצרי זכתה להתנגדות מספר חוקרים.

המגילה כתובה בסגנון שירי בלשון מקראית, ויש בה שירים המשבחים את האל. כמו בכתבים אחרים של הכת, גם כאן מתוארים כוחות הטבע ובני האדם ככאלה שנגזרה עליהם דרך התנהגות מראש (תורת הגזירה הקדומה), טבע האדם הוא עירוב של טוב ורע ובעתיד הרשעים וכוחות הרע יושמדו. האל ברא את הרע בסוד חוכמתו ואין האדם יכול להבין זאת. האדם זקוק לחסדי האל לשם כפרת עוונותיו.

לקריאה נוספת
------------

* יעקב ליכט, מגילת ההודיות – ממגילות מדבר יהודה, מוסד ביאליק, ירושלים, תשי"ז
* איילין שולר, מגילת ההודיות בתוך – מנחם קיסטר (עורך), מגילות קומראן מבואות ומחקרים, הוצאת יד יצחק בן-צבי, ירושלים, תשס"ט עמ' 261–274

קישורים חיצוניים
----------------

* אלישע קימרון, מגילות קומראן הכתבים העבריים, חלק א', הוצאת יד בן צבי עמ' 59–107

הערות שוליים
------------

1. ↑  השנייה היא מגילת מלחמת בני אור בבני חושך
2. ↑  הוצאת שוקן, תש"ס
3. ↑  ראה בהקדמה של אלישע קימרון למגילת ההודיות (בקישורים החיצוניים)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265097905171
* LCCN: n85068976
* VIAF: 185524188
* WorldCat (עם VIAF): 185524188

 |
פירוש נוסף ערך זה עוסק בסרט קולנוע משנת 1917. אם התכוונתם לסרט בשם זה משנת 1963, ראו קלאופטרה (סרט, 1963).

תידה בארה בתפקיד קלאופטרה
**קלאופטרה** הוא סרט אילם אמריקאי משנת 1917 בבימויו של ג'יי גורדון אדוורדס, שהיה להצלחה כבירה בתקופתו. בסרט מככבים תידה בארה בתפקיד הראשי של קלאופטרה, פריץ לייבר בתפקיד יוליוס קיסר ות'רסטון הול בתפקיד מרקוס אנטוניוס.

זהו אחד הסרטים המושקעים שהופקו בהוליווד עד אז, והוא כלל תלבושות ותפאורות מרהיבות. הפקתו עלתה 500 אלף דולר, לפי אולפן ההפקות, שהם בערך 8.3 מיליון דולר במונחים של ימינו, וצוות העובדים שהיה מעורב בהכנתו מנה 2,000 איש לערך. עלילת הסרט מבוססת באופן רופף ביותר על עלילת הטרגדיה "אנטוניוס וקלאופטרה" מאת ויליאם שייקספיר. תידה בארה הופיעה בסרט במגוון תלבושות רחב, חלקן נועזות למדי.

אולם, שנים לאחר יציאתו לאקרנים, עם אכיפתו של קוד הייז, הוחלט כי הסרט לא עומד בתקני המוסר שנקבעו ועל כן נאסרה הצגתו. שני העותקים האחרונים של הסרט אבדו בשריפות באולפני פוקס ובמוזיאון לאמנות מודרנית בניו יורק. כיום נותרו רק כמה קטעים מהסרט שנמצאים בידי מוזיאונים.

קישורים חיצוניים
----------------

ויקישיתוף מדיה וקבצים בנושא **קלאופטרה** בוויקישיתוף

* "קלאופטרה", במסד הנתונים הקולנועיים IMDb (באנגלית)
* "קלאופטרה", באתר AllMovie (באנגלית)
* "קלאופטרה", במסד הנתונים הקולנועיים KinoPoisk (ברוסית)

הערות שוליים
------------

1. ↑  קלאופטרה באתר Silent Era

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012159049
* NLP: A33472166
* VIAF: 292829301
* WorldCat (עם VIAF): 292829301

 |
**אקדמיק פלובדיב** (בבולגרית **БК Академик Пловдив**) בעבר **אקדמיק פלובדיב בולטקס 99** הוא מועדון כדורסל בולגרי מהעיר פלובדיב.

היסטוריה
--------

המועדון הוקם בשנת 1948 כמועדון חובבני ושיחק בשיטה זו עד עונת 2014/2015 אז הצטרף לליגה הבולגרית השנייה, אז הוחלט בקבוצה להפוך למקצועית כאשר התאגיד הבולגרי **בולטקס 99** משמש כנותן חסות רשמי, עונה לאחר מכן (2015/16) נרשמה הקבוצה לליגה הראשונה בבולגריה, בה היא משחקת כיום.
בעונתה הראשונה של הקבוצה בליגה הבכירה סיימה במקום ה-9. בעונת 2016/2017 נחלה הקבוצה הצלחה וסיימה במקום ה-2 אך הודחה בשלב רבע הגמר לאחר הפסדים לצ'רנו מורה וארנה, בעונה זו העפילה הקבוצה לחצי גמר הגביע הבולגרי. בעונת 2017/2018 סיימה הקבוצה פעם נוספת במקום ה-2 והעפילה לראשונה לחצי הגמר בו הודחה על ידי בלקן בוטבגרד, באותה עונה העפילה פעם נוספת לחצי הגמר בגביע הבולגרי. בעונת 2018/2019 סיימה הקבוצה במקום ה-4 והדחה ברבע הגמר על ידי רילסקי ספורטיסט, באותה עונה העפילה הקבוצה פעם נוספת לחצי גמר הגביע. בעונת 2019/2020 סיימה הקבוצה במקום 6 כאשר הופסקה הליגה עקב מגפת הקורנה.

את משחקיה מארחת הקבוצה בהיכל הספורט סטויטאל המכיל כאלף מקומות ישיבה.

### באירופה

הקבוצה השתתפה בליגה הבלקנית החל מעונת 2017/2018, הישג השיא של הקבוצה הוא סגנות אליפות הליגה הבלקנית בעונת 2020/2021

תארים והישגים
-------------

* **הליגה הבולגרית**
	+ חצי גמר: (1) 2017/2018
* **הגביע הבולגרי**:
	+ חצי גמר: (3) 2016/2017, 2017/2018, 2018/2019
* **ליגה הבלקנית**
	+ גמר: (1) 2020/2021
	+ מקום 1: (1) 2019/2020 (עונה הופסקה)
	+ מקום 3: (1) 2018/2019
	+ מקום 5: (1) 2017/2018

קישורים חיצוניים
----------------

* אתר האינטרנט הרשמי של אקדמיק פלובדיב (באנגלית ובבולגרית)
* אקדמיק פלובדיב, ברשת החברתית פייסבוק

* אקדמיק פלובדיב, ברשת החברתית אינסטגרם

| ליגת העל הבולגרית - עונת 2022/2023 |
| --- |
| 

|  |
| --- |
| טונדז'ה ימבול • ספרטק פלבן • שומן • רילסקי ספורטיסט • לבסקי סופיה  צסק"א סופיה • צ'רנומורץ בורגס • צ'רנו מורה וארנה • ברואה • בלקן בוטבגרד • אקדמיק פלובדיב |

 |
**נאה סלמיס פמגוסטה** (ביוונית: **Νέα Σαλαμίνα Αμμοχώστου**, "נאה סלמינה אמוכוסטו") הוא מועדון כדורגל קפריסאי המשחק בליגת העל הקפריסאית. המועדון הוא במקור מהעיר פמגוסטה, ומאז 1974 מארח את משחקיו בעיר לרנקה.

היסטוריה
--------

בעקבות מלחמת האזרחים ביוון שפרצה ב-1946 בין אנשי השמאל ואנשי הימין, מועדוני הספורט בפמגוסטה שהיו ימניים פוליטית הגבילו את הספורטאים המזוהים עם מחנה השמאל. אלו הקימו עקב כך את מועדון הספורט נאה סלמיס פמגוסטה, שכלל קבוצת כדורגל, ב-1948. לאחר שבהמשך השנה שחקני הקבוצה סירבו לחתום על הודעת תמיכה בצד הימני במלחמת האזרחים ותמכו בשחקנים המזוהים עם השמאל מקבוצות אחרות שסירבו לעשות זאת, הקבוצה לא הורשתה לשחק באצטדיון ג.ס.א. אשר בו שיחקו הקבוצות בפמגוסטה, במשך מספר שנים. הקבוצה שיחקה תחילה בכר דשא קטן בעיר, ובהמשך הצליחה לגייס כספים מהעירייה להקמת אצטדיון עירוני. בנייתו הושלמה ב-1952.

קבוצות נוספות שהוקמו באותה תקופה והזדהו עם השמאל הפוליטי סבלו מיחס דומה והן לא הורשו להירשם להתאחדות הכדורגל הקפריסאית. עקב כך הן הקימו בהמשך 1948 את פדרציית הכדורגל החובבנית של קפריסין, עם ליגה וגביע משלהם. המצב לא הואיל לכדורגל הקפריסאי ולאחר שכנועים רבים ההתאחדויות אוחדו ב-1953. עם זאת היחס הרע כלפי הקבוצות של הפדרציה נמשך, ורק חלק מהן הורשו לעבור ישירות לליגת העל הקפריסאית. בהסכם בין קבוצות הפדרציה נאה סלמיס פמגוסטה הייתה בין הקבוצות שהסכימו לשחק בליגה השנייה. כמו כן, הקבוצה חזרה לשחק באצטדיון ג.ס.א. והאצטדיון העירוני שימש אותם כמתחם אימונים. ב-1955, לאחר שתי עונות בליגה השנייה, הקבוצה עלתה לליגת העל הקפריסאית.

במהלך פלישת טורקיה לקפריסין ב-1974, הטורקים כבשו את פמגוסטה ותושביה היוונים של העיר ברחו לחלק שנותר בשליטה קפריסאית. המועדון עבר ביחד אתם ושיחק בערים ובאצטדיונים שונים עד שהתקבע באצטדיון אנטוניס פאפאדופולוס בלרנקה, ביחד עם אנורתוסיס פמגוסטה. ב-1979 הקבוצה ירדה למשך עונה אחת לליגה השנייה, ולאחריה חזרה לליגת העל.

ב-1990 הקבוצה זכתה בגביע הקפריסאי, ובהמשך אותה שנה היא זכתה בסופר קאפ. הודות לזכייתה בגביע השתתפה הקבוצה בעונה לאחר מכן בגביע אירופה למחזיקות הגביע, אך היא הודחה בסיבוב הראשון. ב-1991 נבנה בלרנקה אצטדיון אמוכוסטוס בשביל נאה סלמיס פמגוסטה, בעוד אנורתוסיס נותרו במקומם. בהמשך העשור הקבוצה השתתפה בגביע האינטרטוטו מספר פעמים, ללא הישגים משמעותיים.

הקבוצה ירדה ליגה ב-2001, 2003, 2008 ו-2010 וחזרה לליגת העל כעבור עונה בכל אחת מהפעמים.

תארים
-----

* הגביע הקפריסאי (1): 1990
* הסופר קאפ הקפריסאי (1): 1990

קישורים חיצוניים
----------------

ויקישיתוף מדיה וקבצים בנושא **נאה סלמיס פמגוסטה** בוויקישיתוף
* 

* אתר האינטרנט הרשמי של נאה סלמיס פמגוסטה (ביוונית מודרנית)
* נאה סלמיס פמגוסטה, ברשת החברתית פייסבוק

* נאה סלמיס פמגוסטה, ברשת החברתית טוויטר

* נאה סלמיס פמגוסטה, ברשת החברתית אינסטגרם

* נאה סלמיס פמגוסטה, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

| קפריסיןקפריסין ליגת העל הקפריסאית, עונת 2023/2024 |
| --- |
| 

|  |
| --- |
| א.א.ל. לימסול • א.א.ק. לרנקה • זאקאקיוס • אומוניה ניקוסיה • אתניקוס אחנס • אנורתוסיס פמגוסטה • אפואל ניקוסיה • אפולון לימסול • אוטלוס אתיאנוס • אריס לימסול • דוקסה קאטוקופיה • נאה סלמיס פמגוסטה • פאפוס • קארמייטיסה |

 |
כיסא מתרומם
**כיסאות מתרוממים**, או **כיסאות הרמה**, הם כיסאות שלהם מנגנון מכני שמרים את הכיסא כולו מבסיסו, כדי להפוך את המעבר מתנוחת ישיבה לתנוחת עמידה לחלק יותר. כיסאות אלו שימושיים בעיקר לקשישים, תשושים ונכים. הם מאפשרים נוחות וניידות עצמאית מוגברת.

מרביתם בנויים לנשיאת משקל של עד 200 קילוגרם, אך יש כאלו שמסוגלים לשאת גם מעל 300 ק"ג.[דרוש מקור]

סוגים
-----

ישנן מספר וריאציות בסיסיות:

* **דו-תנוחתי**: תנוחת עמידה וישיבה עם הישענות קלה לאחור. הישענות זו אינה מאפשרת שינה, משום שהיא מותירה את גבו של המשתמש בזווית ישרה לירכיו.
* **תלת-תנוחתי**: מאפשר גם הישענות לאחור בזווית של 135 מעלות לאחור. דבר המאפשר למרבית בני האדם לישון עליו.
* **בלתי מוגבל**: מתאפשרת הישענות בכל רמה שהיא, כולל הישענות לשכיבה, בנוסף משענות הגב והרגליים נעות בנפרד.
* **תנוחת אפס כבידה**: דומה לבלתי מוגבל, אך היכולת המוספת למקם את האדם ב'תנוחת האפס כבידה' שבה רגלי האדם נמצאות מעל לליבו. יתרון זה מועיל לבעלי בעיות במחזוריות הדם, קיבולת ריאה מופחתת ובעיות וכאבי גב.

כריות הרמה
----------

קיימות **כריות הרמה**, הנמכרות כחלופה לכיסאות היקרים יותר או כתוספת אליהם. את הכריות ניתן להתקין על כל מרחב ישיבה יציב, אך על המפעיל להיות מודע לסכנות האפשריות, ולכך שהמתקן עלול להיות לא יציב אם הותקן לא כראוי או נעשה בו שימוש בצורה שגויה.

בטיחות
------

כיסאות הרמה עלולים להוות סכנה, בייחוד סכנת הילכדות. כדי למזער את האפשרות הזו נקבעו תקני בטיחות רשמיים שעל הכיסאות לעמוד בהם לפני שיותרו לשיווק. התקן הבריטי(אנ') BS8474 מ-2006 הוא אחת הדוגמאות לכך.

קישורים חיצוניים
----------------

ויקישיתוף מדיה וקבצים בנושא **כיסא מתרומם** בוויקישיתוף

הערות שוליים
------------

1. ↑  "Calling all Manufacturers of Rise / Recliner Chairs". Furniture Industry Research Association. אורכב מ-המקור ב-2015-09-25. נבדק ב-25 בינואר 2011. `{{cite web}}`:  (עזרה)(באנגלית)
**התקוממות סייני** (בפולנית: **Powstanie sejneńskie**, בליטאית: **Seinų sukilimas**) הייתה תקוממות פולנית נגד השלטונות הליטאיים באוגוסט 1919 באזור מעורב מבחינה אתנית שמסביב לעיירה סייני בצפון מזרח פולין של היום. כאשר הכוחות הגרמניים שכבשו את האזור במהלך מלחמת העולם הראשונה נסוגו מהאזור במאי 1919, הם העבירו את השלטון לרשויות הליטאיות. על מנת להימנע מעימות מזוין בין פולין וליטא, מדינות ההסכמה סימנו קו גבול שנודע בשם קו פוך. הסימון העביר את רוב אזור סובאלק השנוי במחלוקות לפולין, ודרש מהצבא הליטאי לסגת.

רקע היסטורי
-----------

במשך הדורות היו האדמות סביב העיירה סוולקי חלק משטחי הגבול הליטאים, הפולנים והגרמנים. מאז שנת 1569, כאשר הושלמה על ידי הדוכסות הגדולה של ליטא, בתקופת האיחוד הפולני-ליטאי, השטח היה שייך לרעיון פודלסקי והיה חלק מממלכת פולין באיחוד. עם זאת, סייני היה נחלתם של נזירים דומיניקניים מווילנה.

במהלך המאה ה-19 הייתה העיר חלק מפולין הקונגרסאית שבשליטת האימפריה הרוסית. במהלך מלחמת העולם הראשונה נכבש האזור על ידי האימפריה הגרמנית, שהתכוונה לשלב את האזור בפרובינציית מזרח פרוסיה. לאחר התבוסה הגרמנית, אנטנטה המנצחת הייתה מוכנה להקצות את השטח לפולין או לליטא שזה עתה הכריזה על עצמאותה. עתידו של האזור נדון בכנס השלום בפריס בינואר 1919. הגרמנים, שממשל אובר-אוסט לשעבר נערך להתפנות, תמכו בתחילה בהשארת האזור לממשל פולני. עם זאת, עם הפיכתה של פולין לבעלת ברית של צרפת, התמיכה הגרמנית עברה בהדרגה לעבר ליטא. ביולי 1919, כשהחיילים הגרמנים החלו את נסיגתם האטית מהאזור, הם האצילו את הממשל לשלטונות ליטאים מקומיים. קצינים וחיילים ליטאים שהגיעו לראשונה לאזור במאי החלו לארגן יחידות צבא במחוז סייני לפני המלחמה.

על פי הסטטיסטיקה הרוסית משנת 1889, היו 57.8% ליטאים, 19.1% פולנים ו -3.5% בלארוסים בנפת סווולקי. בדרך כלל מוסכם כי הליטאים היוו את רוב האוכלוסייה בצפון מחוז סווולקי, בעוד הפולנים היו מרוכזים בדרום. אולם היסטוריונים וליטאים פולנים ומדענים פוליטיים המשיכו לחלוק על מיקומו של הקו המפריד בין אזורי רובם הליטאי והפולני. הליטאים טענו שסייני והסביבה מאוכלסים בעיקר על ידי הליטאים, בעוד שהפולנים טענו בדיוק ההפך. מפקד האוכלוסין הגרמני משנת 1916 הראה כי 51% מאוכלוסיית סייני הייתה ליטאית.

קישורים חיצוניים
----------------

ויקישיתוף מדיה וקבצים בנושא **התקוממות סייני** בוויקישיתוף